Sep 07,2017
లెనోవో నుంచి మరో కొత్త స్మార్ట్‌ఫోన్‌
న్యూఢిల్లీ: ప్రముఖ ఎలక్ట్రానిక్‌ ఉత్పత్తుల సంస్థ లెనోవో మార్కెట్లోకి తాజాగా మరో డ్యూయల్‌ కెమేరా స్మార్‌ఫోన్‌ను అందుబాటులోకి తెచ్చింది. సంస్థ తన కే-సిరీస్‌లో ఈ ఫోన్‌ను ఆవిష్క రించింది. కే-8 ప్లస్‌ పేరిట విడుదల చేసిన ఈ ఫోన్‌ ధర రూ.10,999గా కంపెనీ నిర్ణయించింది. గూగుల్‌ అండ్రాయిడ్‌ నౌగట్‌ ఆపరేటింగ్‌ సిస్టమ్‌తో పని చేసే ఈ స్మార్ట్‌ఫోన్‌ 5.2 అంగుళాల తాకే తెర, హెలియో పీ25 ప్రాసెసర్‌, 3జీబీ ర్యామ్‌, 32 జీబీ అంతర్గత మెమొరీతో పాటు 128 జీబీ వరకు మెమోరీని విస్తరించుకొనే వెసులుబాటుతో లభించనుంది. అలాగే డ్యూయల్‌ కెమేరాతో లభించే ఈ ఫోను వెనుక వైపు 13 ఎంపీ సామర్థ్యపు కెమేరాతోను.. 5 ఎంపీ సామర్థ్యపు కెమెరాతోను లభించనుంది. ముందు 8 ఎంపీ సెల్ఫీ కెమేరాతో ఆవిష్కరించింది. 4,000 ఎంఏహెచ్‌ బ్యాటరీ వంటి పలు ప్రత్యేకతలున్నాయని కంపెనీ పేర్కొంది. నేటి (గురువారం) మధ్యాహ్నం 12 గంటల నుంచి ఫ్లిప్‌కార్ట్‌లో ఈ ఫోన్లను విక్రయించనున్నట్లు సంస్థ తెలిపింది.
మీ స్నేహితులకు రికమెండ్ చెయ్యండి